Zardoz
Zardoz je američko-irski science fiction film snimljen 1974. godine u režiji Johna Boormana, poznat po reputaciji jednog od najbizarnijih ostvarenja svog vremena, odnosno u historiji žanra. Radnja se događa u dalekoj budućnosti, odnosno 2293. godine, kada je čovječanstvo nakon kataklizme podijeljen na šačicu besmrtnika koji zahvaljujući tehnologiji žive u izoliranom skloništu, i ostatka koji žive izložen siromašstvu i nasilju. Protagonist, koga tumači Sean Connery, je Zed, jedan od tzv. "Istrebljivača" zaduženih za držanje populacije po kontrolom, koji se infiltrira među besmrtnike i doznaje njihove tajne.

Zardoz je nastao nedugo nakon što je Boormanu otkazan projekt ekranizacije Gospodara prstenova. Film, za koji je Boorman napisao i scenario, se isticao pokušajem da se špekulira u budućnosti čovječanstva, te su u njemu korišteni brojni motivi koji će se kasnije često koristiti u žanrovskim djelima, pogotovo postapokaliptičnog ili distopijskog žanra. Film, međutim, nije imao uspjeha ni kod publike, a ni kod kritike, a što su mnogi tumačili Boormanovim režijskim stilom, koji je radnju i likove činio nejasnim. Najviše je, međutim, u oči upao groteskni kostim koji nosi polugoli Connery, a zbog koga veliki dio publike Zardoz više nije mogao shvatiti ozbiljno. Iako je ulazio u izbore najgorih filmova svih vremena, kod dijela poklonika žanra je sa vremenom dobio određeni kult status.

Uloge 
 Sean Connery ... Zed
 Charlotte Rampling ... Consuella
 Sara Kestelman ... May
 John Alderton ... Prijatelj
 Sally Anne Newton ... Avalow
 Niall Buggy ... Arthur Frayn / Zardoz
 Bosco Hogan ... George Saden
 Jessica Swift ... Apatetik
 Reginald Jarman ... glas Smrti

Izvori

Vanjske veze 
 
 
 
 

Irski filmovi
Američki filmovi
SF-filmovi
Post-apokaliptični filmovi
Distopijski filmovi